Anqara Isroil elchisiga Turkiyani tark etishni taklif qildi. Bu haqda Turkiya tashqi ishlar vazirligi vakiliga iqtibos keltirgan holda “RIA Novosti” axborot agentligi ma’lum qildi. Avvalroq Turkiya Isroildagi elchisi ortga chaqirtirilishini ma’lum qilgandi. Isroil va bir qator musulmon davlatlarning munosabatlari G‘azo sektoridagi to‘qnashuvlar oqibatida yomonlashdi. To‘qnashuvlarga AQSh elchixonasining Al-Qudsga ko‘chirilishi sabab bo‘lgan. Foto: EPA-EFE/ABIR SULTAN Isroillik harbiylar elchixonaning ko‘chirilishiga qarshi chiqayotgan falastinliklarni o‘qqa tutmoqda. Oxirgi ma’lumotlarga ko‘ra, to‘qnashuvlar oqibatida 61 falastinlik halok bo‘lgan. Turkiya prezidenti Rajab Toyyib Erdo‘g‘an Isroilning G‘azodagi harakatlarini genotsid deb atagan. Foto: AFP 2018/Mohammed Abed